ai4bharat/Pralekha huggingface dataset:
وزارتِ تعلیم
مرکزی وزیر تعلیم نے اعلی تعلیم سے متعلق کل ہند سروے  20۔2019 کی رپورٹ جاری کئے جانے کو منظوری دی
رپورٹ سے ظاہر ہوتا ہے کہ حکومت اعلی تعلیم پر مسلسل زور دے رہی ہے
سال 16۔2015 سے 20۔2019 تک داخلہ لینے والے طلبا کی تعداد میں 11.4 فیصد اضافہ
سال 16۔2015 سے 20۔2019 تک اعلی تعلیم میں داخلہ لینے والی لڑکیوں کی تعداد میں 18.2 فیصد اضافہ
سال 20۔2019 میں اعلی تعلیم میں مجموعی داخلے کا تناسب 27.1 فیصد ہے
نئی دہلی، 10 جون 2021، مرکزی وزیر تعلیم جناب رمیش پوکھریال نشنک نے آج نے اعلی تعلیم سے متعلق کل ہند سروے 20۔2019 کی رپورٹ جاری کئے جانے کو منظوری دی۔ رپورٹ میں ملک میں اعلی تعلیم کی موجودہ صورتحال کے بارے میں کلیدی کارکردگی اشاریئے فراہم کرائے گئے۔
جناب پوکھریال نے کہا کہ 16۔2015 سے 20۔2019 تک کے گزشتہ 5 برسوں میں طلبا کے داخلے میں 11.4 فیصد اضافہ ہوا ہے۔ اس مدت کے دوران اعلی تعلیم میں داخلہ لینے والی لڑکیوں کی تعداد میں 18.2 فیصد اضافہ ہوا ہے۔ انہوں نے اس بات پر زور دیا کہ وزیراعظم جناب نریندر مودی کی قیادت والی حکومت کے ذریعہ لڑکیوں کی تعلیم خواتین کو بااختیار بنانے اور سماجی طور پر پسماندہ طبقات کو بااختیار بنانے پر مسلسل فوکس کئے جانے کی جھلک اعلی تعلیم میں خواتین ، ایس سی اور ایس ٹی آبادی کی شرکت میں اضافے سے ملتی ہے۔ جیسا کہ رپورٹ میں ظاہر کیا گیا ہے۔
وزیر مملکت جناب سنجے دھوترے نے کہا ’’اس رپورٹ میں شائع شدہ نتائج وزیراعظم جناب نریندر مودی کے ذریعہ ملک کے اعلی تعلیم کے شعبے میں اختیار کی گئی پالیسیوں کی کامیابی کے اشاریئے ہیں۔ مجھے امید ہے کہ یہ رپورٹ ملک میں اعلی تعلیم کی صورتحال کو مزید بہتر بنانے میں پالیسی سازوں کی مدد کرے گی‘‘۔
اعلی تعلیم کے سکریٹری جناب امت کھرے نے کہا کہ اعلی تعلیم کے محکمے کے ذریعہ سالانہ جاری کی جانے والی اعلی سے متعلق کل ہند سروے  کی سیریز میں یہ رپورٹ دسویں ہے۔ انہوں نے کہا کہ داخلے، اداروں کی تعداد، صنفی مساوات میں مسلسل اضافہ قومی تعلیمی پالیسی 2020 کی روشنی میں رسائی، مساوات اور معیار میں بہتری لانے کی جانب ہمارے ملک کا ایک بڑا قدم ہے۔
اعلی تعلیم سے متعلق کل ہند سروے رپورٹ 20۔2019 کی اہم خصوصیات
- سال 19۔2018 کے 3.74 کروڑ کے مقابلے میں 20۔2019 میں اعلی تعلیم میں داخلے کی مجموعی تعداد 3.85 کروڑ ہے، جس سے 11.36 لاکھ  اضافے کا پتہ چلت اہے۔ 15۔2014 میں مجموعی داخلے 3.42 کروڑ تھے۔
- مجموعی داخلے کا تناسب  اعلی تعلیم میں داخلہ لینے والے اہل عمر کے طلبا کا فیصد 20۔2019 میں 27.1 تھا جبکہ 19۔2018 میں 26.3 فیصد اور 15۔2014 میں 24.3 فیصد تھا۔
- اعلی تعلی میں صنفی مساوات کا اشاریہ  20۔2019 میں 1.01 تھا جبکہ 19۔2018 میں یہ 1.00 تھاجس سے اعلی تعلیم میں اہل عمر والے لڑکوں کے مقابلے لڑکیوں کی رسائی میں بہتری کا پتہ چلتا ہے۔
- اعلی تعلیم میں شاگر استاد تناسب 20۔2019 میں 26 ہے۔
- سال 20۔2019 میں: یونیورسٹیز: 1043 ؛ کالج: 42343  اور اسینڈ ۔ الون انسٹی ٹیوٹ 11779 
- انڈر گریجویٹ اور پوسٹ گریجویٹ سطح پر پروگراموں میں 3.38 کروڑ طلبا نے داخلہ لیا۔ ان میں سے تقریباً 85 فیصد طلبا  نے 6 اہم مضامین یعنی ہیومنٹیز ، سائنس، کامرس، انجینئرنگ اور ٹکنالوجی، میڈیکل سائنس اور آئی ٹی اور کمپیوٹر میں داخلہ لیا۔
- سال 20۔2019 میں پی ایچ ڈی کرنے والے طلبا کی تعداد 2.03 لاکھ رپے جبکہ 15۔2014 میں یہ 1.17 لاکھ تھی۔
- اساتذہ کی مجموعی تعداد 1503156 ہے، جن میں 57.5 فیصد مرد اور 42.5 فیصد خواتین ہیں۔
Click below to see the report:
۔۔۔۔۔۔۔۔۔۔۔
ش ح۔ا گ۔ن ا۔
U-5308
(Visitor Counter : 194
صحت اور خاندانی بہبود کی وزارت
کووڈ-19 سے متعلق تازہ ترین صورتحال
نئی دہلی:30؍اگست2021:
ملک گیر ٹیکہ کاری مہم کے تحت اب تک 63.43 کروڑ ٹیکے لگائے جا چکے ہیں۔
گذشتہ 24 گھنٹوں کے دوران بھارت میں 42909 نئے معاملات سامنے آئے۔
سرگرم معاملات مجموعی معاملات کے 1.15 فیصد کے بقدر ہیں۔
بھارت میں سرگرم معاملات کی تعداد 376324 کے بقدر ہے۔
فی الوقت صحتیابی کی شرح 97.51 فیصد ہے۔
گذشتہ 24 گھنٹوں کے دوران 34763 مریض صحتیا ب ہوئے، ملک بھر میں ابھی تک مجموعی طور پر 31923405 مریض روبہ صحت ہوئے ہیں۔
ہفتہ واری مثبت شرح  گذشتہ 66 دنوں سے 3 فیصد سے کم ہے۔
یومیہ مثبت شرح 3 فیصد سے کم ہے۔
اب تک مجموعی طور پر 52.02 کروڑ جانچیں کی جا چکی ہیں۔
صحت اور خاندانی بہبود کی وزارت
ڈاکٹر بھارتی پروین پوار نے سر گنگا رام ہسپتال کے اسکول آف نرسنگ میں 66ویں شمع روشن کرنے کی تقریب سے خطاب کیا
نرسیں ہماری صحت نگہداشت کی صنعت کی ریڑھ ہیں اور ڈاکٹر اور مریض کے درمیان سب سے اہم رابطہ ہیں: ڈاکٹر بھارتی پروین پوار
نرسنگ میں سرمایہ کاری کرکے صحت کی بہتر خدمات فراہم کی جا سکتی ہیں۔ یہ بیماریوں سے بچاؤ کا باعث بنے گا جس سے صحت کی عالمی کوریج کے ہمارے مقاصد کو حاصل کرنے میں مدد ملے گی: ڈاکٹر بھارتی پروین پوار
صحت اور خاندانی بہبود کے مرکزی وزیر مملکت ڈاکٹر بھارتی پروین پوار نے آج سر گنگا رام ہسپتال کے اسکول آف نرسنگ میں 66ویں بیچ کے لیے شمع روشن کرنے کی تقریب سے خطاب کیا۔ شمع روشن کرنے کی تقریب نرسنگ کے پیشے میں طالب علم کے داخلے کو با ضابطہ طور پر تسلیم کرتی ہے۔ انھوں نے نرسنگ کی طالبات کو ڈپلومہ اور کامیابی کے سرٹیفکیٹ بھی دیے۔
شروعات میں، ڈاکٹر پوار نے نہ صرف کووڈ-19 عالمی وبا کے دوران بلکہ دوسری صورت میں بھی ان کے شاندار کام کے لیے ہسپتال انتظامیہ اور عملے کا شکریہ ادا کیا۔ انھوں نے کہا کہ ”یہ فخر کی بات ہے کہ سر گنگا رام ہسپتال اپنے قیام کے صد سالہ سال میں، اور دہلی میں، گزشتہ 7 دہائیوں سے، عام آدمی کی صحت کی خدمت میں بہت بڑا تعاون کر رہا ہے۔“
وزیر مملکت نے سر گنگا رام ہسپتال کے ”کراس سبسڈی“ ماڈل کی بہت تعریف کی جو کہ طب کے شعبے میں ایک بہترین قابل پیروی مثال ہے، جس سے صحت کی خدمات کو سب کے لیے قابل رسائی بنایا جا سکتا ہے اور دوسرے ہسپتالوں کے ذریعہ بھی اسے دہرایا جا سکتا ہے۔ سر گنگا رام ہسپتال 2.5 لاکھ غریب مریضوں کو مفت اور انتہائی رعایتی علاج فراہم کرتا ہے جس میں او پی ڈی میں دوائی بھی شامل ہے اور تقریباً 7000 غریب مریضوں کو آئی پی ڈی مفت علاج فراہم کرتا ہے۔
نرسنگ برادری کے اہم کردار کی نشاندہی کرتے ہوئے، انھوں نے کہا کہ ”نرسنگ ایک فن، سائنس اور جذبہ ہے جو تمام پہلوؤں کو ہم آہنگی سے جوڑتی ہے۔ ایک تعلیم یافتہ نرس کے پاس روحانی خصوصیات بھی ہونی چاہئیں تاکہ وہ مریض کو علاج معالجہ دے کر ان کی طبی ضروریات پوری کر سکیں۔ نرسیں ہسپتالوں کی بنیاد ہیں اور ڈاکٹر اور مریض کے درمیان سب سے اہم رابطہ ہیں۔ نرسیں ہیرو ہیں جو اپنے مریضوں کی ضروریات کو پورا کرتی ہیں، خواہ دن کے وقت یا رات میں۔“ ”نرسیں صحت نگہداشت کی صنعت کی ریڑھ ہیں، جو مریضوں کی تمام ضروریات کا انتھک خیال رکھتی ہیں۔ یہ کووڈ عالمی وبا کے دوران بھی دیکھا گیا جہاں اس مشکل وقت میں نرسنگ کمیونٹی کی طرف سے ادا کیا گیا کردار قابل ذکر ہے“، انھوں نے مزید کہا۔
وزیر مملکت نے مزید کہا کہ ”ایک مضبوط نرسنگ سیکٹر صحت کی دیکھ بھال کے مضبوط شعبے کے لیے ایک لازمی ضرورت ہے۔ نرسنگ میں سرمایہ کاری کرکے صحت کی بہتر خدمات فراہم کی جا سکتی ہیں۔ یہ بیماریوں سے بچاؤ کا باعث بنے گا جس سے صحت کی عالمی کوریج کے ہمارے مقاصد کو حاصل کرنے میں مدد ملے گی۔ انھوں نے اس بات پر بھی زور دیا کہ نرسوں کے کردار میں نمایاں تبدیلیاں ہو رہی ہیں، یہ تبدیلیاں بین الاقوامی سطح پر بھی ان کے تعاون کو بہتر بنائیں گی اور یہ کہ ہندوستان کی نرسوں نے ہمیشہ دنیا کے تمام حصوں میں زبردست خیر خواہی حاصل کی ہے۔
ڈاکٹر پوار نے گریجویشن کرنے والی طالبات کو مبارکباد دی اور ان کے شاندار مستقبل اور ان کی تعلیمی اور پیشہ ورانہ کوششوں میں مسلسل کامیابی کی خواہش ظاہر کی۔ انھوں نے امید ظاہر کی کہ سب مل کر اس ملک اور اس کے شہریوں کی ضروریات کو پورا کرنے کے لیے مخصوص انداز میں کام کریں گے۔
شمع روشن کرنے کی تقریب ایک اہم تقریب ہے جہاں شمع اس روشنی کی علامت ہے جو ایک نرس اس کے مریض کے لیے بنتی ہے اور ان لوگوں کے لیے امید اور سکون کی علامت ہے جو تکلیف میں ہیں۔ اس تقریب کے دوران اسٹوڈنٹ نرسوں نے خدمت کا عہد بھی لیا۔
سماجی انصاف اور تفویض اختیارات کی وزارت
بھارت کا پہلا برمبنی شمولیت تہوار-پرپل فیسٹ کل سے گوامیں شروع ہورہاہے
سماجی انصاف اورتفویض اختیارات کے مرکزی وزیر ڈاکٹر وریندر کمار گوا میں پرپل فیسٹ کے افتتاح کے موقع پر موجود ہوں گے
سماجی انصاف اور تفویض اختیارات کے مرکزی وزیر گوا میں معذور ی سے متاثرہ افراد کو بااختیار بنانے کے لئے حساس بنانےسے متعلق ایک ورکشاپ سے خطاب کریں گے
بھارت میں اپنی نوعیت کااولین برمبنی شمولیت تہوار-‘‘پرپل فیسٹ :تنوع کا جشن’’ کل سے گوا میں شروع ہورہاہے ۔ سماجی انصاف اور تفویض اختیارات کے مرکز ی وزیرڈاکٹر وریندرکمار، اس فیسٹول کے افتتاح کے موقع پر موجود رہیں گے ۔ اس فیسٹول کا مقصد اس بات کو اجاگر کرنا ہے کہ ہم ہرایک کے لئے ایک خیرمقدمی اوربرمبنی شمولیت دنیا تیارکرنے کے لئے کس طرح آپس میں مل کر کام کرسکتے ہیں ۔ وزیر موصوف معذوری سے متاثرہ افراد کے تفویض اختیارات کے بارے میں حساس بنانے سے متعلق ایک ورکشاپ سے خطاب کریں گے ۔
پرپل فیسٹ کا مقصد سبھی کی شمولیت یابرمنی شمولیت کے جذبے کو تقویت بہم فراہم کرنا ہے اوراس کی خصوصیات میں مختلف النوع قسم کے دلچسپ پروگراموں کا براہ راست مظاہرہ ، کھیل کود سے متعلق تقریبات ، عظیم نمائشیں ، پوری طرح مصروف اورمشغول ہونے کے تجربات سے متعلق زون ، قابل رسائی فلموں کی نمائش اوربرمبنی شمولیت تعلیم ، سیاحت ، روزگار اورآزادانہ طورپر زندگی جیسے مختلف اہم امور پر تبادلہ خیال وغیرہ شامل ہیں ۔ مرکزی وزیر ڈاکٹر وریندر کمار کل اس میلے کے آغاز کے موقع پرموجود رہنے والی ممتاز شخصیات میں شامل ہوں گے ۔
اس میلے کے حصے کے طورپر ، معذوری سے متاثرہ افراد کے تفویض اختیارات کا محکمہ معذوری سے متاثرہ افراد کے لئے چیف کمشنر کے دفتر کے اشتراک کے ساتھ ، گوا میں 6اور 7جنوری کو حساس بنانے سے متعلق ایک دو روزہ ورک شاپ کاانعقاد کررہاہے ۔ اس ورک شاپ میں معذوری کے شعبے میں بہترین طورطریقوں پراظہار خیال کیاجائے گا۔ جس کے دوران ، معذوری سے متاثرہ افراد کے لئے مختلف اسکیموں اورپروگراموں سے متعلق امورکے نفاذ کے حل کی غرض سے رسائی کو بہتربنانے اورقابل رسائی اوردسترس کے شعبے میں اختراعات اور جدت طرازیوں اورعملی منصوبوں پرتوجہ مرکوز کی جائے گی ۔ اس ورکشاپ میں پورے ملک کے شراکت دار اورمتعلقہ فریق شرکت کریں گے ۔
ورکشاپ کاافتتاح ، سماجی انصاف اورتفویض اختیارات کے مرکزی وزیرڈاکٹر وریندرکمارکریں گے اور گوا کے وزیر اعلیٰ ڈاکٹرپرمود ساونت ، مہمان ذی وقار کی حیثیت سے ورکشاپ میں موجود ہوں گے۔
وزیراعظم کا دفتر
ممبئی میں ایک عمارت کے گرنے سے ہونے والی اموات پر ،وزیراعظم غمزدہ
پی ایم این آر ایف سے امداد کا اعلان کیا
وزیراعظم جناب نریندر مودی نے ممبئی میں ایک عمارت کے گرنے سے ہونے والی اموات پر اپنی تعزیت کا اظہار کیا ہے۔ انہوں نے پی ایم این آر ایف سے متاثرین کے لئے امداد کا اعلان کیا۔
وزیراعظم کے دفتر کی طرف سے ایک ٹوئیٹ میں کہا گیا؛
‘‘ممبئی میں عمارت کے گرنے سے انتہائی غمزدہ ہوں۔ دکھ کی اس گھڑی میں، میں متاثرہ خاندانوں کے ساتھ ہوں اور زخمی ہونے والوں کی صحت یابی کے لئے دعا گو ہوں۔ مرنے والوں کے لواحقین کو پی ایم این آر ایف سے فی کس 2 لاکھ روپے معاوضہ دیا جائے گا۔ زخمیوں کو 50 ہزار روپے دیئے جائیں گے: وزیراعظم مودی۔’’
۔۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-7014
(
وزیراعظم کا دفتر
وزیراعظم نے آنے والے موسم گرما میں گرمی کے لئے تیاریوں کا جائزہ لینے کے لئے اعلیٰ سطح کی میٹنگ کی سربراہی کی
وزیراعظم نے مانسون کی پیش گوئی، ربیع کی فصل پر اثرات، طبی بنیادی ڈھانچے کے سلسلے میں تیاریوں اور شدید گرمی سے متعلق آفات سے نمٹنے کی تیاریوں اور انہیں کم سے کم کرنے کے اقدامات کے بارےمیں بتایا
وزیراعظم نے مختلف فریقوں کے لئے علیحدہ بیداری مواد کی تیاری کےلئے کہا
وزیراعظم نے آئی ایم ڈی کو ہدایت دی کہ وہ ایسے انداز میں روزانہ کے لئے پیش گوئی تیار کریں، جو سمجھنا آسان ہو اور قابل عمل ہو
وزیراعظم نے تمام اسپتالوں میں آگ بجھانے کے بندوبست کے تفصیلی آڈٹ کی ضرورت پر زور دیا
ایف سی آئی سے کہا گیا ہے کہ وہ شدید موسمیاتی صورتحال میں اناجوں کا زیادہ سے زیادہ ذخیرہ تیار رکھے
وزیراعظم نے آج اپنی رہائش گاہ ، 7 ایل کے ایم پر آنے والے موسم گرما میں شدید گرمی کی صورتحال کی تیاریوں کا جائزہ لینے کے لئے اعلیٰ سطح کی میٹنگ کی قیادت کی۔
وزیراعظم کو اگلے چند ماہ کے لئے ہندوستانی محکمۂ موسمیات کی موسم کی پیش گوئی کے بارے میں آگاہ کیا گیا اور معمول کے مانسون کا امکان بتایا گیا۔ انہیں ربیع کی فصل پر اثرات کے بارے میں بھی بتایا گیا اور دوسری بڑی فصلوں کی امکانی پیداوار کے بارے میں آگاہ کیا گیا۔ آبپاشی کے لئے پانی کی فراہمی ، چارے اور پینے کے پانی کی نگرانی کے لئے کی جا رہی کوششوں سے بھی وزیراعظم کو آگاہ کیا گیا۔ وزیراعظم کو ریاستوں کی تیاریوں ، اسپتالوں کے بنیادی ڈھانچے کے بارے میں بھی تفصیلات بتائی گئیں، جن میں مطلوبہ سامان کی دستیابی اور ہنگامی حالات سے نمٹنے کی تیاریاں شامل ہیں۔ شدید گرمی سے ہونے والے حادثات و آفات سے نمٹنے اور ان کے اثرات کو کم سے کم کرنے کے لئے جو ملک بھر میں اقدامات کئے جا رہے ہیں، وہ وزیراعظم کو بتائے گئے۔
وزیراعظم نے کہا کہ مختلف فریقوں مثلاً شہریوں، طبی پیشہ ور افراد، میونسپل اور پنچایت حکام، آفات سے نمٹنے والی ٹیموں مثلاً فائر بریگیڈ وغیرہ کے لئے علیحدہ بیداری مواد کی تیاری کی جائے۔ یہ ہدایت بھی دی گئی کہ اسکولوں میں ملٹی میڈیا لیکچر سیشن کرائے جائیں تاکہ بچوں کو شدید گرمی سے نمٹنے کے لئے تیار کیا جا سکے۔ وزیراعظم نے کہا کہ انتہائی گرمی کی حالت میں مطلوبہ اقدامات اور کیا کرنا چاہئے اور کیا نہیں کرنا چاہئے ، اس بارے میں مواد اس طرح سے تیار کیا جائے کہ وہ عام فہم ہو اور دیگر طریقوں سے بھی بیداری پیدا کی جائے۔
وزیراعظم نے آئی ایم ڈی سے کہا کہ روزانہ کے لئے موسم کی پیش گوئی اس طرح جاری کی جائے ، جو آسان لفظوں میں ہو اور جس کی آسانی سے تشہیر کی جا سکے۔ اس بات پر بھی تبادلہ خیال کیا گیا کہ ٹی وی چینلوں ، ایف ایم ریڈیو وغیرہ کو روزانہ کی بنیاد پر چند منٹ دے کر روزانہ کی پیش گوئی اس انداز میں فراہم کریں کہ شہریوں کو ضروری احتیاط کرنے کا موقع مل سکے۔
وزیراعظم نے تمام اسپتالوں میں آگ بجھانے کے مطلوبہ سازوسامان کی موجودگی کا جائزہ لینے اور تمام اسپتالوں میں آگ لگنے کی صورتحال سے نمٹنے کے لئے مشق کرانے کی ضرورت پر زور دیا۔ جنگلاتی آگ سے نمٹنے کے لئے مربوط کوششوں اور تال میل پر بھی بات ہوئی۔
وزیراعظم نے ہدایت دی کہ چارے کی دستیابی اور آبی ذخائر میں پانی کی صورتحال کا جائزہ لیا جائے۔ فوڈ کارپوریشن آف انڈیا سے کہا گیا ہے کہ شدید موسم کی صورتحال میں اناجوں کا وافر ذخیرہ تیار رکھیں۔
وزیراعظم کے پرنسپل سکریٹری، کیبنٹ سکریٹری، داخلہ سکریٹری، صحت اور خاندانی بہبود کی وزارت میں سکریٹری، زراعت اور کسانوں کی بہبود کے محکمے میں سکریٹری، ارضیاتی سائنس کے سکریٹری اور رکن سکریٹری این ڈی ایم اے نے میٹنگ میں شرکت کی۔
وزارت دفاع
آپریشن سمدر سیتو – آئی این ایس جلاشوا 700 ہندوستانی شہریوں کو لے کر مالدیپ سے ٹیوٹیکورین پہنچا
نئی دہلی، 7/ جون 2020 ۔ ہندوستانی بحریہ کے ذریعے ’’آپریشن سمدر سیتو‘‘ کے لئے تعینات کیا گیا آئی این ایس جلاشوا مالے، مالدیپ سے 700 ہندوستانی شہریوں کو لے کر 7 جون 2020 کو لے کر ٹیوٹیکورین بندرگاہ پہنچ گیا۔ وندے بھارت مشن کے تحت اب تک آئی این ایس جلاشوا مالدیپ اور سری لنکا سے 2672 ہندوستانی شہریوں کو بھارت لاچکا ہے۔
ہندوستانی شہریوں کا امبارکیشن مالدیپ میں ہندوستانی مشن کی مدد سے ممکن ہوسکا ہے۔ ضروری طبی جانچ کے بعد ان کو جہاز میں سوار کرایا گیا۔ سمندری سفر کے دوران کووڈ سے متعلق سیکورٹی پروٹوکول پر سختی سے عمل کیا گیا۔
وطن واپس لوٹے بھارتی شہریوں کا ٹوٹیکورین میں مقامی افسروں نے خیرمقدم کیا اور ان کے جہاز سے جلد اترنے، صحت جانچ، امیگریشن اور ٹرانسپورٹیشن کے انتظامات کئے گئے۔
اس کے ساتھ ہی بھارتی بحریہ کے ذریعے موجودہ وبا کے دوران مالدیپ اور سری لنکا سے بھارت لائے گئے ہندوستانی شہریوں کی تعداد 2874 ہوگئی ہے۔
کابینہ
کابینہ نے جموں و کشمیر سول سروسز ایکٹ 2020 کے سلسلے میں جموں و کشمیر تشکیل نوحکم ثانی کے اجراء کو منظوری دی
نئی دہلی ،20مئی2020: مرکزی کابینہ نے وزیر اعظم جناب نریندر مودی کی قیادت میں جموں وکشمیر تشکیل نو ایکٹ 2019ء کی دفعہ 96 کے تحت جموں و کشمیر حکم ثانی 2020ءکے لئے اپنی استقدامی منظوری دے دی ہے۔اس آرڈر نے جموں و کشمیر کے مرکز کے زیر انتظام علاقے میں جموں و کشمیر سول سروسز ایکٹ میں ہر سطح کی نوکریوں میں یہاں کاباشندہ ہونے سے متعلق شرائط کے نفاذ میں مزید ترمیم کی ہے۔
یہ آرڈر جموں و کشمیر مرکز کے زیر انتظام علاقے میں تمام اسامیوں کے سلسلےمیں روزگار کے لئے مخصوص باشندہ ہونے سے متعلق کسوٹی پر نافذ العمل ہوگا۔
وزارتِ تعلیم
اسکول میں لڑکیوں کا بڑھتا اندراج
نئی دہلی:22؍دسمبر، 2021۔وزارت تعلیم کے تحت اسکولی تعلیم اور خواندگی کا محکمہ آر ٹی ای ایکٹ 2009 کے نفاذ میں ریاستوں اور مرکز کے زیر انتظام علاقوں کی حمایت کیلئے 19-2018 سے اثرانداز سمگرشکشا اسکیم کو نافذ کررہا ہے۔ اسکولی تعلیم کے تمام سطحوں پر مساوات اور شمولیت کو یقینی بنانا سمگرشکشا کے اہم مقاصد میں سے ایک ہے۔
یونیفائڈ ڈسٹرکٹ انفارمیشن سسٹم فار ایجوکیشن / یو ڈی آئی ایس ای پلس کے بارے میں دستیاب ڈاٹا کے مطابق لڑکیوں کا 19-2018 اور 20-2019 کا مجموعی اندراج تناسب  تعلیم کے تمام سطحوں میں لڑکیوں کے اندراج میں اضافہ ظاہر کرتا ہے جس کی تفصیلات مندرجہ ذیل ہے::
|
|
سال
|
|
پرائمری
|
|
اَپَرپرائمری
|
|
سیکنڈری
|
|
ہائرسیکنڈری
|
|
2018-19
|
|
101.78
|
|
88.54
|
|
76.93
|
|
50.84
|
|
2019-20
|
|
103.69
|
|
90.46
|
|
77.83
|
|
52.40

اسکولی تعلیم کے تمام سطحوں پر صنفی اور سماجی قسم کے خلا کو پُر کرنا سمگرشکشا کے اہم مقاصد میں سے ایک ہے۔ سمگرشکشا کے تحت، تعلیم میں بشمول ریاست جھارکھنڈ میں لڑکیوں کی زیادہ شرکت کو یقینی بنانے کے لئے مختلف اقدامات کئے گئے ہیں جس میں لڑکیوں کے لئے رسائی کو زیادہ آسان بنانے کی غرض سے قریبی علاقوں میں اسکول کھولنا، لڑکیوں کے لئے آٹھویں جماعت تک مفت یونیفارم اور نصابی کتابیں مہیا کرنا، اضافی اساتذہ اور دوردراز/ پہاڑی علاقوں میں اساتذہ کے لئے رہائشی کمروں کا انتظام کرنا، اضافی اساتذہ بشمول خواتین اساتذہ کی تعیناتی کرنا، سی ڈبلیوایس این لڑکیوں کو درجہ ایک سے بارہویں جماعت تک وظیفہ دینا، لڑکیوں کے لئے علیحدہ بیت الخلاء، لڑکیوں کی شرکت کو فروغ دینے کے لئے اساتذہ کو حساس بنانے سے متعلق پروگرام، صنفی اعتبار سے حساس تعلیم وتعلم کے مواد بشمول نصابی کتابیں وغیرہ شامل ہیں۔
اسکولی تعلیم کے تمام سطحوں پر صنفی خلا کو کم کرنے کے لئے، سمگرشکشا کے تحت کستوربا گاندھی بالیکاودیالیہ  کی گنجائش موجود ہے۔ کے جی بی وی ایس پسماندہ طبقات مثلاً ایس سی، ایس ٹی، او بی سی، اقلیت اور خط افلاس سے نیچے  سے تعلق رکھنے والی لڑکیوں کے لئے چھٹی جماعت سے بارہویں جماعت تک رہائشی اسکول ہیں۔ ملک میں 6.50 لاکھ لڑکیوں کے اندراج کے ساتھ کل 5615کے جی بی وی ایس منظور کئے گئے ہیں جس میں سے 70377 لڑکیوں کے اندراج کے ساتھ 203 کے جی بی وی ایس ریاست جھارکھنڈ میں منظور کئے گئے ہیں۔
یہ معلومات تعلیم کی وزیر مملکت محترمہ اَنپورنادیوی کے ذریعے آج راجیہ سبھا میں ایک تحریری جواب میں دی گئیں۔
-----------------------
U NO: 14712
(Visitor Counter : 123
نائب صدر جمہوریہ ہند کا سکریٹریٹ
مرکز نے نائب صدر جمہوریہ کی مداخلت کے بعد نیلور ضلع میں دھان کی خریداری کے نشانے میں اضافہ کرنے سے اتفاق کرلیا ہے
نائب صدر جمہوریہ نے بھارت سرکار کے تین سکریٹریوں کے ساتھ بات چیت کی ہے
نئی دہلی،18 ستمبر، صارفین کے امور، خوراک اور سرکاری نظام تقسیم کی وزارت نے نیلور ضلع میں کل ملاکر 23.37 لاکھ میٹرک ٹن خرید کردھان کی خریداری کا نشانہ بڑھانے سے اتفاق کرلیا ہے اور اس بات پر بھی رضامندی کا اظہار کیا ہے کہ نیلور ضلع میں ربیع کی فصل کے دوران خریداری کے موسم میں 31 اکتوبر 2020 تک توسیع کردی جائے۔
ضلع کے کسان حکومت سے یہ درخواست کرتے رہے ہیں کہ خریداری کا نشانہ اور خریداری کی مدت میں اضافہ کردیا جائے۔
یہ فیصلہ نائب صدر جمہوریہ جناب ایم وینکیا نائیڈو کی مداخلت کے نتیجے میں سامنے آیا ہے جنھوں نے بھارت سرکار کے تین سکریٹریوں سے بات چیت کی تھی۔ ان میں خوراک ا ور سرکاری نظام تقسیم کے سکریٹری ، زراعت کے سکریٹری اور امور داخلہ کے سکریٹری شامل ہیں۔ انھوں نے یہ بات چیت پچھلے دو دن کے دوران کی جب نیلور ضلع میں دھان کی خریداری کا مسئلہ ان کے سامنے لایا گیا۔
ریاستی حکومت کی اس درخواست پر کہ خریداری کے لیے نمونوں کے نقصان میں رعایت دینے کے سلسلے میں ایک ٹیم کو بھیجا جائے، زراعت کے سکریٹری نے نائب صدر جمہوریہ کو بتایا کہ شدید بارش سے ہونے والے نقصان کو قدرتی آفت نہیں سمجھا جاتا اس لیے کسانوں کو ریلیف ریاستی حکومت کے پاس فراہم رلیف فنڈ سے دیا جائے گا۔
ریاستی حکومت کی اس درخواست کے سلسلےمیں کہ مشرقی گوداوری ضلع میں ایف سی آئی کے گوداموں میں اُبلے ہوئے چاول کو قبول کیا جائے، خوراک اور سرکاری نظام تقسیم کے محکمے کے سکریٹری نے نائب صدر جمہوریہ کو بتایا کہ وزارت کو ریاستی حکومت کی اس تجویز پر کوئی اعتراض نہیں ہے بشرطیکہ ٹرانسپورٹیشن کی لاگت ریاستی حکومت اٹھائے۔ وزارت ریلوے کے تعاون سے ٹرانسپورٹیشن کے لیے درکار ریٹوں کا انتظامات کرنے کے اقدامات بھی کرے گی۔
اس سے پہلے اگست کے آخر میں وزارت نے جناب نائیڈو کی مداخلت پر نیلور ضلع میں دھان کی خریداری کے موسم میں ایک مہینے کی توسیع کرکے اسے 30 ستمبر 2020 تک کردیا تھا۔
وزارت خزانہ
روس - یوکرائن تصادم ، خام تیل کی بڑھتی ہوئی قیمتیں اور عالمی مالی صورتِ حال کا سخت ہونا ، امریکی ڈالر کے مقابلے بھارتی روپئے کے کمزور ہونے کی اہم وجوہات ہیں
اگر چہ 2022 ء کے دوران بھارتی روپیہ امریکی ڈالر کے مقابلے کمزور ہوا ہے لیکن یہ دیگر اہم کرنسیوں جیسے برطانیہ کے پاؤنڈ، جاپان کے ین اور یورو کے مقابلے مضبوط ہوا ہے ۔ یہ بات آج خزانے کے مرکزی وزیر مملکت جناب پنکج چودھری نے راجیہ سبھا میں ایک سوال کا تحریری جواب دیتے ہوئے کہی۔
وزیر موصوف نے کہا کہ عالمی عوامل جیسے روس یوکرین تنازعہ، خام تیل کی بڑھتی ہوئی قیمتیں اور عالمی مالیاتی حالات کا سخت ہونا امریکی ڈالر کے مقابلے بھارتی روپے کے کمزور ہونے کی بڑی وجوہات ہیں۔
وزیر موصوف نے مزید کہا کہ شرح مبادلہ کئی مختلف عوامل میں سے صرف ایک ہے ، جیسے کہ ملکی اور غیر ملکی اشیاء کی مانگ، اجناس کی قیمتیں، خام تیل کی قیمتیں وغیرہ، جو بھارت کی برآمدات اور درآمدی مانگ کو متاثر کرتی ہیں۔ 22-2021 ء کے دوران بھارت کی تجارتی اشیاء کی برآمدات 421.9 بلین امریکی ڈالر کی بلند ترین سطح تک پہنچ گئی ہیں ۔ رواں سال کے ہر مہینے کے دوران بھارت کی برآمدات پچھلے سال کے اسی مہینوں کے مقابلے زیادہ رہی ہیں۔ 2021 ء اور 2022 ء میں بھارت کی برآمدات اور درآمدات کی تفصیل ضمیمہ میں دی گئی ہیں۔ANNEXURE
وزیر موصوف نے کہا کہ ملکی قیمتوں پر شرح مبادلہ کی قدر میں کمی کا مجموعی اثر ، اس بات پر منحصر ہے کہ مقامی مارکیٹ میں اجناس کی بین الاقوامی قیمتوں کو کس حد تک نافذ کیا جاتا ہے۔
وزیر موصوف نے مزید تفصیلات فراہم کرتے ہوئے کہا کہ کامرس کا محکمہ مسلسل نگرانی کر رہا ہے اور مندرجہ ذیل معاملات کو حل کرنے کی خاطر وسیع حکمت عملی اپنانے کے لئے وقتاً فوقتاً مختلف فورموں پر وزاررتوں / محکموں اور دیگر فریقوں کو اس سلسلے میں ہدایت جاری کرتا ہے :
- گھریلو سپلائی کی سختیوں کو دور کرنا اور گھریلو پیداوار کے مواقع / صلاحیت میں اضافہ؛
- تجارتی متبادل اقدامات کا بر وقت استعمال ؛
- لازمی تکنیکی معیارات کو اپنانا؛
- بنیادی اصولوں کا نفاذ ؛
- محصولاتی اقدامات / محصولات کو درست کرنے کے اقدامات وغیرہ ۔
وزیر موصوف نے کہا کہ اس کے علاوہ کامرس کا محکمہ درآمدات میں کسی واضح تبدیلی کی نشاندہی کرنے اور تیزی سے اضافے کی نگرانی کرنے کی خاطر ماہانہ اور سالانہ بنیاد پر در آمدات کے اعداد و شمار کی نگرانی کرتا ہے ۔ تمام متعلقہ وزارتوں / محکموں کو ماہانہ بنیاد پر 8 ایچ ایس ڈجٹ کی سطح پر اشیاء کے حساب سے درآمدات میں اضافے سے متعلق معلومات فراہم کی جاتی ہے اور جہاں ضرورت ہو ، درستگی کے لئے مناسب کارروائی کی جاتی ہے ۔ وزیر موصوف نے مزید کہا کہ 2014 ء سے تمام متعلقہ وزارتوں / محکموں کو درآمدات سے متعلق سالانہ پوزیشن پیپر مشتہر کیا جاتا ہے۔
وزیر موصوف نے کہا کہ حکومت اور دیگر فریقوں کو درآمدات سے متعلق پیشگی معلومات فراہم کرنے کے لئے ایک امپورٹنگ مانیٹرنگ سسٹم بھی قائم کیا گیا ہے ، جو
- سٹیل ،
- نان فیرس دھاتیں ،
- کوئلہ ،
- چِپس 
۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔

U. No. 8182
(Visitor Counter : 74
وزارت خزانہ
انکم ٹیکس محکمے نے اترپردیش میں تلاشی کی کارروائیاں انجام دیں
نئی دلی، 29 اکتوبر، محکمہ انکم ٹیکس نے 28 اکتوبر 2020 کو بجنور میں واقع جائیداد کے کاروبار ست تعلق رکھنے والے ایک گروپ اور اس کی متعلقہ کمپنیوں کے معاملے میں تلاشی کی کارروائی شروع کی۔ الزامات تھے کہ گروپ کمپنیوں کے پاس متعلقہ فریقوں/دیگر افراد اور دیگر قابل ادائیگی قرضوں اور ایڈوانس کی شکل میں بڑے پیمانے پر سیکیورٹی پریمیم کے ذخائر اور واجبات موجود ہیں تب بھی انھوں نے دوسروں سے کافی قرض لے رکھا ہے۔ اس گروپ کے فروخت شدہ اثاثوں کا اندراجات قرضوں اور ایڈوانسز کے مطابق نہیں تھے۔
تلاشی کے دوران اب تک 50 لاکھ روپے سے زائد غیر وضاحت شدہ نقدی اور ڈھائی کلو سے زیادہ غیر وضاحت شدہ زیورات پائے گئے ہیں۔ تلاشی کے دوران شیئر پریمیم کے حوالے سے الزامات درست پائے گئے۔ وہ متعلقہ حصص برداروں کی آمدنی کے مطابق نہیں ہیں اورہ وہ اپنے ذرائع کی وضاحت نہیں کرسکے۔
تلاشی کے دوران پایا گیا کہ ایک ہی جگہ سے 20 سے زیادہ کمپنیاں چلائی جارہی ہیں جن میں سے بہت ساری کمپنیاں جعلی ہیں اور کسی قسم کی کاروباری سرگرمی نہیں کرتی ہیں۔ کمپنیاں کسی قدر کی حامل نہیں تاہم وہ حصص کے پریمیم کی اچھی خاصی مقدار ظاہر کرتی ہیں۔ جعلی کمپنیوں کو فنڈز جمع کرنے کے لیے بطور ذریعہ استعمال کیا جارہا ہے۔
گروپ کے ارکان میں سے ایک کا برطانیہ میں واقع غیر ملکی کمپنی میں مالی مفاد ہے اور لندن میں ایک جائیداد ہے، وہاں سرمایہ کاری کے ذرائع کی جانچ پڑتال کی جا رہی ہے اس کے علاوہ، متعدد املاک میں کی گئی سرمایہ کاری سے متعلق مجرمانہ دستاویزات بھی کئی جگہوں سے برآمد ہوئی ہیں اور ان کی تفتیش کی جارہی ہے۔ گروپ کی ملکیت میں املاک کی سرمایہ کاری کے ذرائع کی تصدیق کی جارہی ہے۔ تلاشی کے دوران ہاتھ سے لکھے گئے دستاویزات مخصوص ادائیگیوں سے متعلق/ رسیدیں بھی پائی گئیں اور ان کی جانچ پڑتال کی جا رہی ہیں۔
اب تک 6 بینک لاکر ملے ہیں اور مزید تفتیش جاری ہے۔
وزارت خزانہ
آئی ایف ایس سی اے نے آئی ایف ایس سی میں بحری جہازوں کے لئے سرمائے کی فراہمی اورانھیں پٹے پرحاصل کرنے کے لئے مقامات کے فروغ کے لئے ایک کمیٹی تشکیل دی
نئی دہلی،24؍جون :انٹرنیشنل فائننشیل سروسیز سینٹرز اتھارٹی  نے بحری جہازوں کے لئے سرمائے کی فراہمی اورانھیں پٹے پرحاصل کرنے کے علاوہ مواقع کی شناخت کے لئے عالمی نوعیت کے بہترین طورطریقوں کا جائزہ لینے کے ایک کمیٹی تشکیل دی ہے، اورجی آئی ایف ٹی ، آئی ایف ایس سی کی اس طرح کی سرگرمیوں کے لئےایک روڈ میپ وضع کیاگیاہے ۔کمیٹی کی صدارت بھارت سرکارمیں سابق سینئرمعاشی مشیرمحترمہ وندنااگروال کریں گے ۔ کمیٹی میں بھارت سرکار، گجرات ،میری ٹائم بورڈ کے نمائندے اور صنعت کے ماہرین شامل ہیں ۔
حکمت عملی کے اعتبارہندوستان دنیا کی شپنگ روٹ پرواقع ہے اور اس کی لگ بھگ 7500کلومیٹرلمبی ایک بڑی ساحلی پٹی ہے ۔ ہندوستان کے پاس 12بڑی اور 200سے زیادہ چھوٹی بندرگاہیں ہیں ۔ جہاز رانی کی وزارت کے ڈاٹا سے پتہ چلتاہے کہ مقدارکے لحاظ سے بھارت کی تجارت کا 95فیصد اورمالیت کے لحاظ سے 70فیصد بحری نقل وحمل کے ذریعہ انجام دیاجاتاہے ۔ جہازرانی کے اہم ایکس پوزرکے باوجود ہندوستان کو ابھی ایک بین الاقوامی شپبنگ ہب کے طورپرفروغ دیناہے ۔ آئی ایف سی اے کا مقصد ایک ریگولیٹری فریم ورک فراہم کرناہے اورسازگارماحول بھی تیارکرناہے تاکہ جی آئی ایف ٹی ،آئی ایف سی، بحری جہازوں کے لئے سرمائے کی فراہمی اور انھیں پٹے پر حاصل کرنے کی سرگرمیوں کا ایک بین الاقوامی ہب بن سکے ۔
کمیٹی تین مہینے میں آئی ایف ایس سی اے کواپنی سفارشات پیش کرے گی ۔ کمیٹی موجودہ قانونی ، انضباطی ، ٹیکس اوردیگرقابل اطلاق فریم ورک کاجائزہ لے گی ۔ بحری جہاز کے لئے سرمائے کی فراہمی اورانھیں پٹے پرحاصل کرنے سے متعلق رکاوٹوں کی نشاندہی کرے گی اورمخصوص اقدامات کی سفارش کرے گی ، جس سے بہترین بین الاقوامی روایات کے مطابق آئی ایف ایس سی سے بحری جہاز کے لئے سرمائے کی فراہمی اورانھیں پٹے پرحاصل کرناممکن ہوسکے گا۔